28. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 19 της 9/18 Ιαν. 1967 (ΦΕΚ Α΄ 6) Περί εγκρίσεως Κανονισμού ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν. Έχοντες υπ’ όψιν: α)Τας διατάξεις των άρθρ. 46 και 59 του Νόμ. 3170/1955 «περί Ν.Α.Τ.» (ΦΕΚ 76 Α΄). β)Τας διατάξεις του άρθρ. 25 του Νόμ. 4502/1966 «περί τροποποιήσεως και συμπληρώσεως του Νόμ. 3170/1955 και προσθήκης ετέρων τινών διατάξεων» (ΦΕΚ 54 Α΄). γ)Το πρακτικόν συνεδριάσεως του Διοικητικού Συμβουλίου του ΝΑΤ της 5.1.1966. δ)Την υπ’ αριθ. 6/1966 γνωμοδότησιν του Συμβουλίου Ε.Ν. ε)Την υπ’ αριθ. 1079/1966 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Πλοιοκτήται ή πλοιοκτήτρια εταιρεία πλοίων υπό ξένην σημαίαν αιτούντες την παρά τω Ν.Α.Τ. ασφάλισιν των επί των πλοίων των τούτων υπηρετούντων Ελλήνων ναυτικών δέον να καλύπτουσιν ελληνικά συμφέροντα κατά ποσοστόν άνω του ημίσεος (50%) του πλοίου ή του κεφαλαίου της εταιρείας. (Μετά την σελ. 714,18) Σελ. 714,19 303-077 Άρθρ.8.-Τα υπό του παρόντος Κανονισμού προβλεπόμενα έντυπα εκτυπούνται μερίμνη και δαπάναις του ΝΑΤ και διανέμονται δωρεάν εις τα συμβεβλημένα ασφαλιστικώς μετά του ΝΑΤ πλοία. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.2.-1.Εγκρίνομεν τον κατωτέρω παρατιθέμενον Κανονισμόν, ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν. 2.Από της ισχύος του παρόντος Β.Δ/τος καταργούνται: α)Το άρθρ. 3 του από 4.8.1955 Β.Δ/τος μετά του αντιστοίχου Κανονισμού «περί ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν» (ΦΕΚ 209 Α΄). β)Το από 27.7.1957 Β.Δ/μα μετά του αντιστοίχου Κανονισμού «περί τροποποιήσεως του δια του από 4.8.1955 Β.Δ/τος εγκριθέντος Κανονισμού ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν» (ΦΕΚ 176 Α΄). γ)Το από 13.2.1959 Β.Δ/μα μετά του αντιστοίχου Κανονισμού «περί τροποποιήσεως του δια του από 4.8.1955 Β.Δ/τος εγκριθέντος Κανονισμού ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν» (ΦΕΚ 45 Α΄). ΚΑΝΟΝΙΣΜΟΣ Ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν Άρθρ.1.-1.Πλοιοκτήται πλοίων υπό ξένην σημαίαν αποδεχόμενοι την παρά τω Ν.Α.Τ. ασφάλισιν των επί των πλοίων των τούτων υπηρετούντων Ελλήνων ναυτικών συνάπτουν μετά του Ν.Α.Τ. σχετικήν σύμβασιν, δι’ ης αναλαμβάνουν την υποχρέωσιν της υπ’ αυτών καταβολής της αναλογούσης κατά τας οικείας διατάξεις, εις την κατηγορίαν του πλοίου των εισφοράς πλοιοκτήτου, της κρατήσεως εκ της μισθοδοσίας των επί των πλοίων των υπηρετούντων Ελλήνων ναυτικών των υπέρ του Ν.Α.Τ. και του οικείου Ταμείου Προνοίας Ε.Ν κεκανονισμένων εισφορών των και της αποδόσεως των ποσών τούτων εις το Ν.Α.Τ. κατά την υπό του παρόντος Κανονισμού προβλεπομένην διαδικασίαν. Σελ. 714,20 19.Ι.α.28 Ναυτικό Απομαχικό Ταμείο 2.Δι’ έκαστον πλοίον συνάπτεται ιδιαιτέρα σύμβασις ασφαλίσεως υπογραφομένη αφ’ ενός μεν υπό του Διευθυντού του Ν.Α.Τ. ή ετέρου προσώπου εξουσιοδοτημένου υπό του Δ.Σ. αυτού, αφ’ ετέρου δε υπό του πλοιοκτήτου ή αντιπροσώπου αυτού προς τούτο εξουσιοδοτημένου και περιλαμβάνουσα πλήρη στοιχεία του πλοίου (είδος, όνομα, Δ.Δ.Σ. σημαίαν, λιμένα και αριθμόν νηολογήσεως, ολικήν χωρητικότητα, τύπον και ιπποδύναμιν μηχανής) του πλοιοκτήτου (εταιρικήν επωνυμίαν και έδραν) του αντιπροσώπου αυτού, (ονοματεπώνυμον, υπηκοότητα και διεύθυνσιν κατοικίας) και του πλοιάρχου του πλοίου (ονοματεπώνυμον και Μ.Ε.Θ.). 3.Μεταβολή των εν τη προηγουμένη παραγράφω αναφερομένων στοιχείων δέον να ανακοινούται εγγράφως εις το Ν.Α.Τ. εντός του συντομωτέρου δυνατού χρονικού διαστήματος. 4.Εν τη συμβάσει ορίζεται αντιπρόσωπος του πλοιοκτήου εδρεύων εν Πειραιεί ή Αθήναις, όστις δια προσυπογραφής της συμβάσεως ή εγγράφου αποδοχής αυτής καθίσταται υπόχρεος έναντι του Ν.Α.Τ. δια την εκπλήρωσιν των εξ αυτής υποχρεώσεων του πλοιοκτήτου. Ο αντιπρόσωπος εις την σχετικήν περί ασφαλίσεως αίτησίν του δέον να αναφέρη άπαντα τα στοιχεία του πλοίου, πλοιοκτήτου και διαχειριστού αυτού ως και εν περιπτώσει συμπλοιοκτησίας τα στοιχεία του διευθύνοντος συμβούλου ή Προέδρου του Διοικητικού Συμβουλίου, επίσης να αναφέρη αν η πλοιοκτήτρια εταιρεία καλύπτει ελληνικά συμφέροντα κατά ποσοστόν άνω του ημίσεος (50%) του κεφαλαίου αυτής. Η παρ. 3 εφαρμόζεται και εν προκειμένω. Ο εν Ελλάδι αντιπρόσωπος του πλοιοκτήτου δέον να τυγχάνη και της εγκρίσεως του Ν.Α.Τ., όπερ δικαιούται ν’ αρνηθή την υπογραφήν της συμβάσεως εφ’ όσον η πλοιοκτησία δεν συναινεί εις την αντικατάστασίν του. 5.Η σύμβασις είναι ετησίας διαρκείας ανανεουμένη σιωπηρώς κατ’ έτος, εφ’ όσον δεν καταγγελθή εκατέρωθεν εγγράφως ένα τουλάχιστον μήνα προ της λήξεως εκάστου έτους από της συνάψεως αυτής. 6.Σύμβασις αναλόγου περιεχομένου συναπτομένη μεταξύ πλοιοκτητών πλοίων υπό ξένην σημαίαν και νομίμως ανεγνωρισμένων Ελληνικών ναυτεργατικών οργανώσεων έχει την αυτήν προς την ως άνω ισχύν εφ’ όσον γίνη αποδεκτή υπό του Ν.Α.Τ. 7.Το Ν.Α.Τ. δικαιούται ν’ αρνηθή την υπογραφήν συμβάσεως ασφαλίσεως του πληρώματος πλοίου υπό ξένην σημαίαν εάν ο πλοιοκτήτης, διαχειριστής ή ο αντιπρόσωπος τούτου καθυστερή πέραν του εξαμήνου εισφοράς ετέρου πλοίου όπερ τελεί εν ασφαλίσει ή δι’ οιονδήποτε λόγον έπαυσε πλέον καλυπτόμενον υπό της μετά του Ν.Α.Τ. ασφαλιστικής συμβάσεως. Εις τας ανωτέρω περιπτώσεις επιτρέπεται η κατάρτισις συμβάσεως εφ’ όσον ο πλοιοκτήτης, διαχειριστής ή ο αντιπρόσωπος τούτου συν τη εξοφλήσει των ανωτέρω καθυστερουμένων εισφορών καταθέση εγγύησιν καλύπτουσαν τας εισφοράς του πληρώματος και πλοιοκτήτου τουλάχιστον εξ μηνών, επιστρεφομένην ατόκως μετά την διακοπήν ασφαλίσεως παρά τω Ν.Α.Τ. του πληρώματος του πλοίου. Ο οφειλέτης δεν δικαιούται να ζητήση την υπέρ του Ν.Α.Τ. κατάπτωσιν της εγγυήσεως προς συμψηφισμόν οφειλομένων εισφορών. 8.Επί τη λήξει του αρχικού χρόνου ισχύος της συμβάσεως δικαιούται ο αντιπρόσωπος του πλοιοκτήτου εν Ελλάδι να παραιτηθή και αποστή των εκ ταύτης περαιτέρω υποχρεώσεών του εφ’ όσον α)έχει ήδη ειδοποιήσει περί της προθέσεώς του ταύτης το Ν.Α.Τ. εγγράφως 2 τουλάχιστον μήνας προ της χρονολογίας λήξεως της συμβάσεως και β)εξοφλήσει τας μέχρι της ισχύος της συμβάσεως οφειλάς του πλοίου. Άρθρ.2.-Εις την σύμβασιν εργασίας την υπογραφομένην υπό Ελλήνων ναυτικών κατά την πρόσληψίν των επί πλοίων υπό ξένην σημαίαν, συμβεβλημένων ασφαλιστικώς ως εν άρθρ. 1 μετά του Ν.Α.Τ., προστίθεται όρος καθ’ ον ο προσλαμβανόμενος ναυτικός θα είναι ησφαλισμένος εις το Ν.Α.Τ. και ότι αποδέχεται ούτος την εκ της μισθοδοσίας του κράτησιν υπό του Πλοιάρχου των κεκανονισμένων υπέρ Ν.Α.Τ. και Τ.Π.Ε.Ν. εισφορών. Εάν τοιαύτη σύμβασις δεν συνήφθη, ο ναυτικός υποχρεούται εις την υπογραφήν και παράδοσιν εις τον πλοίαρχον υπευθύνου δηλώσεως περιεχούσης τον κατά τ’ ανωτέρω όρον. Άρθρ.3.-1.Ο Πλοίαρχος πλοίου υπό ξένην σημαίαν συμβεβλημένου ασφαλιστικώς ως ανωτέρω μετά του Ν.Α.Τ. παρακρατεί υποχρεωτικώς καθ’ εκάστην μισθοδοτικήν εκκαθάρισιν εκ του μισθού εκάστου Έλληνος ναυτικού υπηρετούντος επί πλοίου του την κεκανονισμένην υπέρ του Ν.Α.Τ. και του οικείου Ταμείου Προνοίας εισφοράν. 2.Εκ του ως άνω παρακρατουμένου υπό του πλοιάρχου ποσού εισφορών εκπίπτεται υπ’ αυτού ως διαχειριστικόν επίδομα ποσοστόν 5% εάν ο αριθμός των Ελλήνων ναυτικών δεν υπερβαίνει τους πεντήκοντα, 4% εάν άνω των πεντήκοντα και μέχρις εκατόν, ποσοστόν δε 3% εάν υπερβαίνουσιν ούτοι τον αριθμόν τούτον. 3.Μεθ’ εκάστην ως άνω μισθοδοτικήν εκκαθάρισιν ο πλοίαρχος συντάσσει εις τριπλούν κατάστασιν πληρώματος περιλαμβάνουσαν πάντας τους επί του πλοίου υπηρετούντας Έλληνας ναυτικούς και αναγράφουσαν: α)Το ονοματεπώνυμον, β)τον αριθμον μητρώου ναυτικού φυλλαδίου, απαραιτήτως μετά του διακριτικού γράμματος της απογραφικής περιφερείας ή του γράμματος Ν εάν πρόκειται περί κατόχου Ν. Φυλλαδίου, γ)την ειδικότητα και τον βαθμόν υφ’ ον αναφέρεται η εισφορά και δ)το ποσόν της εισφοράς υπέρ ΝΑΤ και Ταμείων Προνοίας Ε.Ν. της κρατηθείσης εκ της μισθοδοσίας εκάστου. 4.Η εν τη προηγουμένη παραγράφω αναφερομένη κατάστασις πληρώματος υπογραφομένη υπό του πλοιάρχου αποστέλλεται μέσω του διευθύνοντος το πλοίον Γραφείου, ή του αντιπροσώπου παρ’ ου και θεωρείται δια την ακρίβειαν του περιεχομένου, εις ΝΑΤ συνοδευομένη πάντοτε υπό Τραπεζιτικής επιταγής επ’ ονόματι ΝΑΤ επί Τραπέζης Ελλάδος ή τριπλοτύπου αποδείξεως των Προξενικών Λιμεναρχών Λονδίνου ή Ν. Υόρκης περί καταθέσεως αυτοίς υπέρ ΝΑΤ ποσού περιλαμβάνοντος: α)Το σύνολον των εν τη καταστάσει αναγραφομένων ως κρατηθεισών εισφορών των ναυτικών μετά την αφαίρεσιν του περί ου η παρ. 2 ποσοστού και β)την αντίστοιχον υπέρ ΝΑΤ εισφοράν του πλοιοκτήτου, υπολογιζομένην απ’ ευθείας επί του συνόλου των υπέρ ΝΑΤ εισφορών των ναυτικών. Άρθρ.4.-1.Το Ναυτικόν Απομαχικόν Ταμείον ελέγχει τας ως άνω παραδιδομένας αυτώ καταστάσεις ως προς τον ακριβή υπολογισμόν των εισφορών και το σύμφωνον αυτών προς το κατατεθέν ποσόν και μετά σχετικήν θεώρησιν ενεργουμένην επ’ αυτών, αποστέλλει το εν αντίτυπον τούτων εις την υπηρεσίαν Μητρώων Εργατών Θαλάσσης προς καταχώρησιν της υπηρεσίας των ναυτικών κατά τα κατωτέρω εν παρ. 4 του παρόντος οριζόμενα, το δεύτερον εις τον εν Πειραιεί ή εν Αθήναις αντιπρόσωπον του πλοίου όπως μεριμνήση ούτος δια την αποστολήν του εις τον πλοίαρχον, ίνα οι ενδιαφερόμενοι ναυτικοί λάβωσι γνώσιν της γενομένης καταθέσεως των εισφορών των και τηρεί το τρίτον εις ειδικόν παρ’ αυτώ αρχείον. 2.Εν περιπτώσει διαπιστώσεως διαφοράς μεταξύ του καταβληθέντος και του κατά τας οικείας διατάξεις καταβλητέου ποσού εισφορών των αναλογουσών εις τον πλοιοκτήτην, προκειμένου μεν περί επί πλέον γενομένης καταβολής η διαφορά επιστρέφεται εις τον εν Αθήναις ή εν Πειραιεί αντιπρόσωπον του  πλοίου,  προκειμένου  δε  περί έλαττον  τοιαύ(Μετά την σελ. 714,20) Σελ. 714,21 303-079 Ναυτικό Απομαχικό Ταμείο 19.Ι.α.28 της, χρεούται ούτος με την οφειλομένην υπ’ αυτού διαφοράν και συγχρόνως ειδοποιείται εγγράφως δια του αντιπροσώπου αυτού όπως μεριμνήση δια την καταβολήν ταύτης. 3.Η αφορώσα τον ναυτικόν διαφορά εάν μεν πρόκειται περί επί πλέον καταβολής παραμένει ως παρακαταθήκη εις το ΝΑΤ προς απόδοσιν εις τον δικαιούχον τη αιτήσει του ειδοποιούμενος σχετικώς δαι της ιδίας ως άνω οδού, εάν δε περί έλαττον καταβολής χρεούται ο ναυτικός και ειδοποιείται ο πλοίαρχος όπως μεριμνήση δια την ενέργειαν της συμπληρωματικής ταύτης εισπράξεως και απόδοσιν αυτής εις το ΝΑΤ. Εάν οπωσδήποτε δεν απεστάλησαν παρά του πλοιάρχου δια της προσεχούς καταθέσεως εισφορών, τα οφειλόμενα ποσά, το Ναυτικόν Απομαχικόν Ταμείον, υπολογίζει ανάλογον προς τα μη καταβληθέντα, μείωσιν του συνταξίμου χρόνου υπηρεσίας του εν λόγω ναυτικού, αποστέλλον σχετικόν σημείωμα εις την υπηρεσίαν ΜΕΘ προς καταχώρησιν της μειώσεως ταύτης εις την μερίδα του. Ο δια της ως άνω αιτίας περικοπείς χρόνος υπηρεσίας αναγνωρίζεται εφ’ όσον αποδεικνύεται προσηκόντως η εκ μέρους του ναυτικού καταβολή των ιδίων αυτού εισφορών ή εφ’ όσον καταβληθώσιν υπό του ναυτικού οποτεδήποτε μέχρι της συνταξιοδοτήσεως αυτού αι αναλογούσαι εισφοραί ναυτικού και πλοιοκτήτου αι ισχύουσαι κατά τον χρόνον της καταβολής. 4.Η Υπηρεσία Μητρώων Εργατών Θαλάσσης άμα τη λήξει της υπό του ΝΑΤ αποστελλομένης αυτή καταστάσεως πληρώματος ενεργεί καταχώρησιν εις την μερίδα εκάστου ναυτικού της εις την κατάστασιν αναγραφομένης υπηρεσίας, δι’ ην κατεβλήθησαν αι αναλογούσαι εις ΝΑΤ και Ταμεία Προνοίας Ε.Ν. εισφοραί. Άρθρ.5.-1.Κατά την εκ του πλοίου απόλυσιν του ναυτικού ο πλοίαρχος εφοδιάζει αυτόν δια πιστοποιητικού υπηρεσίας (CERTIFICATE OF SERVICE) αναγράφοντος το όνομα, το είδος την σημαίαν, την χωρητικότητα, ολικήν και καθαράν και τον λιμένα νηολογήσεως του πλοίου, το είδος, αριθμόν και ιπποδύναμιν των μηχανών αυτών, το ονοματεπώνυμον και πατρώνυμον του ναυτικού, τας ημερομηνίας και λιμένας ναυτολογήσεως και απολύσεως αυτού, τον βαθμόν ή ειδικότητα υφ’ ον ο ναυτικός υπηρέτησεν επί του πλοίου, εάν κατά τον χρόνον τούτον το πλοίον ετέλει εν ενεργεία, τέλος δε το ποσόν των υπέρ των Σελ. 714,22 Ασφαλιστικών Ταμείων Ε.Ν. εισφορών του ναυτικού, αίτινες εκρατήθησαν υπό του πλοιάρχου. Το πιστοποιητικόν υπηρεσίας υπογράφεται υπό του πλοιάρχου και σφραγίζεται δια της σφραγίδος του πλοίου. 2.Το πιστοποιητικόν τούτο προσκομίζεται μερίμνη του ναυτικού εις την Ελληνικήν Λιμενικήν ή Προξενικήν Αρχήν ή Προξενικόν Λιμεναρχείον του λιμένος απολύσεως προς θεώρησιν, ήτις ενεργείται μετά προηγούμενον έλεγχον κατά τα καθοριζόμενα εν άρθρ. 2 παρ. 3 του από 19.2.1954 Β.Δ/τος «περί τρόπου ελέγχου και βεβαιώσεως προσόντων κλπ.» και επί τη προσκομίσει της συμβάσεως ασφαλίσεως του πληρώματος του πλοίου. 3.Αι Λιμενικαί Αρχαί (Κεντρικά Λιμεναρχεία, Λιμεναρχεία, Υπολιμεναρχεία) εν τω εσωτερικώ και τα Προξενικά Λιμεναρχεία ή Παράλιοι Προξενικαί Αρχαί εν τη αλλοδαπή τηρούν ίδιον βιβλίον θεωρήσεως πιστοποιητικών υπηρεσίας εις ο καταχωρούν κατά χρονολογικήν σειράν απάσας τας γενομένας παρ’ αυτών θεωρήσεις πιστοποιητικών, εις το τέλος δε εκάστου μηνός αποστέλλουν εις την Υπηρεσίαν Μητρώων Εργατών Θαλάσσης απόσπασμα εκ του βιβλίου περιλαμβάνον απάσας τας κατά την διάρκειαν του μηνός γενομένας θεωρήσεις. Το απόσπασμα θα υπογράφεται αρμοδίως και θα σφραγίζεται δια της σφραγίδος της αποστελλούσης Αρχής. 4.Εις ην περίπτωσιν εις τον λιμένα απολύσεως δεν εδρεύει Ελληνική Προξενική ή Λιμενική Αρχή ή δι’ οιονδήποτε λόγον δεν καθίσταται δυνατή η παρ’ αυτής θεώρησις του πιστοποιητικού υπηρεσίας, ο πλοίαρχος εκ του εγχειριζομένου εις τον ναυτικόν πιστοποιητικού τηρεί αντίγραφον αυτού και εις τον πρώτον λιμένα κατάπλου του πλοίου ένθα εδρεύει Ελληνική Προξενική ή Λιμενική Αρχή μεριμνά δια την θεώρησιν τούτου και την άμεσον αποστολήν αυτού ταχυδρομικώς εις «Μητρώα Εργατών Θαλάσσης». 5.Η Υπηρεσία Μητρώων Εργατών Θαλάσσης τηρεί τα αποσπάσματα εκ των βιβλίων θεωρήσεων των Προξενικών ή Λιμενικών Αρχών εις ιδίους φακέλλους προς διευκρίνισιν πάσης τυχόν μελλοντικώς προκυπτούσης αμφισβητήσεως. 19.Ι.α.28 Ναυτικό Απομαχικό Ταμείο Άρθρ.6.-Επί τη προσκομίσει εις τα ΜΕΘ παρά του ναυτικού, πιστοποιητικού ξένης υπηρεσίας (CERTIFICATE OF SERVICE) εφ’ ου βεβαιούται παρά του πλοιάρχου ότι εκρατήθησαν παρ’ αυτού αι αντιστοιχούσαι εις το χρονικόν διάστημα το οποίον αφορά το πιστοποιητικόν ασφαλιστικαί εισφοραί του ναυτικού και εφ’ ου εγένετο η κεκανονισμένη θεώρησις Ελληνικής Λιμενικής ή Προξενικής Αρχής η Υπηρεσία Μητρώων Εργατών Θαλάσσης ενεργεί βάσει αυτού προσωρινήν καταχώρησιν εις την μερίδα του ναυτικού της εις το πιστοποιητικόν αναγραφομένης υπηρεσίας, ήτις παραμένει ούτω καταχωρημένη μέχρι της λήψεως της υπό του ΝΑΤ αποστελλομένης οικείας καταστάσεως. Εν περιπτώσει μη υποβολής εις το ΝΑΤ της οικείας καταστάσεως μετά των εισφορών ακυρούται η γενομένη προσωρινή καταχώρησις της εν τω πιστοποιητικώ αναγραφομένης υπηρεσίας. Άρθρ.7.-1.Έλληνες ναυτικοί αναλαβόντες υπηρεσίαν επί πλοίων υπό ξένην σημαίαν συμβεβλημένων ασφαλιστικώς μετά του ΝΑΤ αρνούμενοι ή δυστροπούντες εις την κράτησιν των βαρυνουσών αυτούς εισφορών προς το ΝΑΤ και το οικείον Ταμείον Προνοίας διώκονται μετ’ έγγραφον αναφοράν του πλοιάρχου προς το Υπουργείον Εμπορικής Ναυτιλίας (Δ/σις Λ.Α. Τμήμα 3) κατά το άρθρ. 8 παρ. 1 εδάφ. γ΄ του Ποινικού και Πειθαρχικού Κώδικος Ε.Ν. παραπεμπόμενοι ενώπιον του οικείου Ανακριτικού Συμβουλίου Ε.Ν. με το ερώτημα της προσωρινής στερήσεως του διπλώματος πτυχίου ή αδείας αυτών ή και του ναυτικού των φυλλαδίου. Ανεξαρτήτως των ως άνω κυρώσεων ο δυστροπών ή αρνούμενος την ασφάλισίν του ναυτικός, στερείται του δικαιώματος επιδοτήσεως λόγω ανεργίας ή συμμετοχής εις αποστολήν δαπάναις του Κεφαλαίου Ανεργίας ναυτικών επί τριετίαν αφ’ ης περιήλθεν εις γνώσιν του ΝΑΤ και εβεβαιώθη η σχετική εκδήλωσις του ναυτικού. 2.Εις πειθαρχικήν δίωξιν επί παραβάσει των ηθικών και επαγγελματικών υποχρεώσεων αυτών υπόκεινται και οι Έλληνες πλοίαρχοι πλοίων υπό ξένην σημαίαν, οίτινες αρνούνται την εκτέλεσιν των υπό του παρόντος Κανονισμού και των εκ της υπό του πλοιοκτήτου του πλοίου των υπογραφείσης συμβάσεως απορρεουσών υποχρεώσεών των ή εκτελούσι ταύτας πλημμελώς. 